Document ID: 31989L0297

DIREKTIVA SVETA
z dne 13. aprila 1989
o približevanju zakonodaje držav članic o bočni zaščiti nekaterih motornih in priklopnih vozil
(89/297/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti in zlasti člena 100a,
ob upoštevanju predloga Komisije1,
v sodelovanju z Evropskim parlamentom2,
ob upoštevanju mnenja Ekonomsko-socialnega odbora3,
ker je treba sprejeti ukrepe za postopno vzpostavitev notranjega trga do 31. decembra 1992; ker notranji trg zajema območje brez notranjih meja, na katerem je zagotovljen prosti pretok blaga, oseb, storitev in kapitala;
ker se tehnične zahteve, ki jih morajo izpolnjevati vozila na podlagi nacionalne zakonodaje, med drugim nanašajo na bočno zaščito motornih in priklopnih vozil;
ker so te zahteve v posameznih državah članicah različne; ker je zato potrebno, da vse države članice poleg svojih obstoječih pravil ali namesto njih sprejmejo enake zahteve, zlasti da bi bilo tako mogoče uvesti postopek EGS-homologacije za vsak tip vozila na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil4, nazadnje spremenjena z Direktivo 87/403/EGS5;
ker je zaradi izboljšanja varnosti v cestnem prometu treba namestiti bočno zaščito na vsa vozila težjih kategorij, ki bi dajala nezaščitenim udeležencem v cestnem prometu (pešcem, kolesarjem, motoristom) učinkovito zaščito pred nevarnostjo padca pod taka vozila;
ker je iz praktičnih razlogov treba predvideti različne roke za vloge za nove homologacije in za vsa nova vozila;
ker približevanje nacionalne zakonodaje o motornih vozilih, vključuje vzajemno priznavanje preskusov, ki jih izvajajo države članice na podlagi skupnih zahtev,
SPREJEL NASLEDNJO DIREKTIVO:
Člen 1
V tej direktivi izraz "vozilo" pomeni vsako motorno vozilo kategorij N2 in N3 ter priklopno vozilo kategorij 03 in 04, kakor je opredeljeno v Prilogi 1 k Direktivi 70/156/EGS, ki je namenjeno za uporabo na cesti, z nadgradnjo ali brez nje in z največjo konstrukcijsko določeno hitrostjo večjo od 25 km/h.
Člen 2
1. Nobena država članica zaradi bočne zaščite ne sme zavrniti podelitve EGS-homologacije ali nacionalne homologacije za neko vozilo, če ustreza zahtevam iz priloge.
2. Nobena država članica zaradi bočne zaščite ne sme zavrniti ali prepovedati prodaje, registracije, začetka uporabe ali uporabe vozila, če ustreza zahtevam iz priloge.
Člen 3
Država članica, ki je podelila EGS-homologacijo, sprejme potrebne ukrepe zaradi zagotavljanja obveščanja o vseh spremembah delov ali karakteristik iz priloge. Pristojni organi te države članice ugotovijo, ali je treba na spremenjenem tipu opraviti nove preskuse in sestaviti novo poročilo. Če takšni preskusi pokažejo, da niso izpolnjene zahteve te direktive, se sprememba ne odobri.
Člen 4
1. Po 1. juniju 1990 države članice:
- ne smejo več izdajati dokumenta, ki je predviden v tretji alinei člena 10(1) Direktive 70/156/EGS za tip vozila, katerega bočna zaščita ne ustreza zahtevam te direktive;
- lahko zavrnejo podelitev nacionalne homologacije za tip vozila, katerega bočna zaščita ne ustreza določbam te direktive.
2. Po 1. maju 1991 lahko države članice prepovejo začetek uporabe vozil, pri katerih bočna zaščita ne ustreza zahtevam te direktive.
Člen 5
Dopolnila, ki so potrebna za prilagajanje zahtev Priloge tehničnemu napredku, se sprejmejo po postopku, kakor je določeno v členu 13 Direktive 70/156/EGS.
Člen 6
1. Države članice sprejmejo predpise, potrebne za uskladitev s to direktivo, do 30. oktobra 1989. O tem takoj obvestijo Komisijo.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 7
Ta direktiva je naslovljena na države članice.
V Bruslju, 13. aprila 1989

Labels: 8
3
15